《四更山吐月》
宋代·林希逸

愁客眠难稳，危栏忽四更。乍疑山色改，已吐月华明。

五夜筹将转，孤轮缺未盈。霜翻禽欲下，云破兔还生。

问晓樵相语，栖寒鹊自惊。蛾眉秋一半，彻夕恼长庚。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。